
Acum aproape o vieață, în 1897, prezintam, în prefața vo- 
lumului X din colecția Hurmuzaki 1), după documente din 
Arhivele Berlinului publicate de Papiu Ilarian, incidentul curios 
al legăturilor lui Radu Cantacuzino, fiul lui Stefan-Vodä 2) si 
nepotul de fiu al învățatului Stolnic Constantin Cantacuzino, 
cu Monarhia prusiană. Pentru aceasta treceam în revistă vieata 
acestui om neastâmpărat si vitios, gata de toate cerșirile si de 
toate trädärile, lacom de onoruri şi mai ales de bani, care a 
compromis așa de crud faima unei familii cu atât de strălucite 
origini şi de un rost atât de însemnat în istoria țărilor noastre. 

Acela care la 1744 se ruga de mama lui Frederic al II-lea ca 
să i se îngăduie a servi sub steagurile acestuia cu ce elemente 
românești si balcanice ar fi putut strânge prin vraja împără- 
tescului său neam și care apoi, refuzat pe baza informaţiilor 
luate, era să ducă, împreună cu soția sa, o bastardă a Casei de 
Hessa, o existență mizerabilă la Erfurt, la Paris, Veneţia, Dresda 
şi Leipzig, la Frankfurt, poate din nou la Roma, unde cerea 

omnia ca orice Fanariot şi în sfârşit în Polonia al cării ce- 
tăţean dorise a fi si care-i dădu mormântul din Camenița, 
descoperit, acuma câtva timp, de 'Teodor Burada, fusese luat, 
cu fratele Constantin — numele Stolnicului —, în trista ei 


1) Pp..1IX—X, 
2) Acesta, tăiat la Constantinopol, a fost aruncat în Mare, capul fiind trimis la 


oastea Vizirului. Dar, fiind pescuit trupul, trebue să fie îmmormântat undeva la 
Constantinopol; v. Hurmuzaki, Fragmente, V, p. 2. 


13 A. R. — Memoriile Sectiunii Istorice. Seria III. Tom. XIII, 

pribegie, de maică-sa, Doamna Păuna, născută Greceanu, prin 
Italia, îndată după catastrofa, din 1716, a lui Stefan-Vodä. Ti 
scăpase contesa Colyer, soția ambasadorului la Constantinopol 
al Olandei!), nu dela gazda lor la Vlah-Sarai, ci dela « creştinii 
din Stavrodrom », unde se refugiaseră, şi-i îmbarcase pe 
ascuns 2). Un vas engles îi duse, prin Sicilia și Neapole, la 
Roma 3). La Veneţia, unde învățase Stolnicul, era în depozit, 
la Zecca, ceva din averea familiei. Dintr'o informaţie pe care 
o dă d. Mesrobian, în Cercetările istorice ale d-lui Minea, știm 
că-i intoväräsia preceptorul tinerilor prinți, Del Chiaro însuși, 
care, după această ştire nouă, nu era decât un Evreu botezat 
din Florenţa. 

N'avem ştiri privitoare la șederea în Italia a acestei familii 
nenorocite, deşi ele trebue să se afle, inedite, în bogatele archive 
de acolo. Dar abia treceau câteva luni si, deoarece atunci Casa 
de Austria era din nou în luptă cu Turcii, Păuna trimetea la 
Roma pe Radu, cu făgăduiala, inspirată de însuși Del Chiaro, 
fără îndoială, că fiul ei cel mare va trece la catolicism si cerea 
ca el să fie recomandat Împăratului Carol al VI-lea, care se 
prinsese din nou în luptă cu Turcii; ea credea, si în baza servi- 
ciilor făcute de soţul ei Imperialilor, că aceștia, cari arestaseră 
în reședința lui pe Nicolae Mavrocordat, Domnul muntean, 
vor pune în locul lui pe tânărul Cantacuzino. La 20 Februarie 
1717, Papa Clement al XI-lea scrie Păunei si lui Radu însuși, 
plecat acuma, asigurând de sprijin, dar observând că odrasla 
domnească nu și-a îndeplinit făgăduiala de a părăsi shisma ©). 

De fapt, Radu ajunse, cu întreaga familie, la Viena, unde 
spera Domnia. La 25 Aprilie 1717 Eugeniu de Savoia recunoștea 
serviciile lui Stefan-Vodä, în legătură cu generalul de Stainville, 
comandant în Ardeal, căruia-i comunicase scrisori găsite în 
cortul Marelui Vizir la Petrovaradin, dar obiecta că e un tânăr 
de nici douăzeci de ani şi că Domnia s'a promis lui Gheorghe, 


1) Hurmuzaki, VI, pp. 298—9. Cf. Iorga, Documentele Cantacuzinilor, pp. 
178, 318. 

2) Genealogia Cantacuzinilor, ed. Iorga, pp. 316—7. 

3) Iorga, Documentele Cantacuzinilor, pp. 286—87, Nr. XVII. Era la Neapole 
la 25 Septemvrie 1716 (Iorga, Acte si fragmente, I, p. 336, Nr. 12). La Roma în Oc- 
tomvrie (1bid., Nr. 4). Cf. şi Archiva din laşi, V, p. 549. 

4) V. si Genealogia Cantacuzinilor, p. 325 şi urm. 

fiul lui Şerban Cantacuzino 1). Pierzând marea-i speranță dom- 
nească, Păuna cu exemplul lui Petru-cel-Mare înaintea ochilor, 
se gândia acum să-şi trimeată fiul în Olanda 2), ceea ce, fireşte, 
nu se putu face. Radu cerea deci, la apropierea păcii dela 
Pojarevac, numai restituirea averilor confiscate de Turci pentru 
a se hrăni pe teritoriu austriac din veniturile lor 3). Consultat în 
această privință, Eugeniu de Savoia el însuși arăta, la 27 Maiu 
1718, că e cam greu să se revie asupra unei confiscäri pentru ‘ 
înaltă trădare, însă, cum Radu, acuma « prințul Rudolf », ar 
vrea să fie trimis la armată și cum apare ca un om cu calități 
şi de bune purtări, care dă speranță, i s'ar putea admite această 
din urmă cerere, cu un ajutor de 2.000 de florini 1). Se acordă 
pensia propusă, dar cu toate stäruintile agenților Päunei, Ita- 
lieni sau Levantini, un Chinetti, un Busi, nu se fäcu nimic 
pentru recuperarea averilor, deținute si de alții 5). Intervenţii 
la Constantinopol aduseră, în sfârșit, o învoială cu soția amba- 
sadorului olandez, care cheltuise averea depusă la dânsa a bie- 
tilor pribegi $). 

La 1719, Safta, văduva lui Constantin Stolnicul, își făcea 
testamentul pe care, din fericire, îl avem, ŞI ea, ca una care 
«n'a avut parte nici de soţie, nici de feciori » şi (a fost rănduită 
de a rămas la atăta striinătate », lăsându-se în sama fiicei Stanca 
Leurdeanu pentru ale îngropării ȘI grijii sufletului 7), aștepta 
încă «păn doar va da Dumnezău de se vor învârteji copii 
fie-meu Ștefan, Dumnezeu îl pomenească ». În această diată 
nu se dăruiește nimic fiilor Păunei, cari sunt însemnați numai 


D Hurmuzaki, IX, pp. 542—4, N-le DCXCIV—VII. 

*) Ibid., VI, pp. 289—00, Nr. XIX. 

%) Ibid., pp. 290—01, Nr. XX. 

*) Von guter Aufführung, Aigenschaft und Hofnung, ibid, VI. p. 220, Nr. 
CXLV. Petitia Päunei si a fiilor ei, pusă la data de Iunie (ibid., pp. 231—32, Nr. 
CLVI), e de fapt aceea la care face aluzie raportul lui Eugeniu. 

5) Ibid., pp. 291—92. Din greşeală aceeaşi scrisoare e repetată, supt o dată deo- 
sebitä, îbid., p. 366. Cf. si Hurmuzaki, Fragmente, II, pp. 2—3. 

%) Iorga, Documentele Cantacuzinilor, pp. 287—89, Nr. XVIII; Hurmuzaki, 
Doc., VI. pp. 298—9. 

?) Copiii Dinu, Săftica si Mändica sunt ai lui Răducanu, fratele lui Ştefan-Vodă 
(Iorga, Documentele Cantacuzinilor, pp. 177—78). Se mai pomenesc nepoţii dela 
fete, una din ele măritată cu Radu Dudescu, jertfit împreună cu Spătarul Mihai 
Cantacuzino. (Genealogia Cantacuzinilor, p. 318). Alta cu State Leurdeanu (ibid., 
p. 321). Dela Maria Dudescu vin Märiuta, Dinicu, Ștefăniță şi Ioniţă (7bid., p. 320); 
dela cealaltă, alt Ştefan și fetele, Stanca şi Säftica (ibid. p. 321). 

astfel: « Nepotului Räducanului și nepotului Costandin, pă 
Dumnezeu cel milostiv rog să-i blagoslovească şi să-i spo- 
rească ». 

Strânşi de nevoia banilor, Radu-Rudolf si Constantin căutau 
să scoată, la 1 Ianuarie 1725, banii din Veneţia, unde trimeteau 
pe un agent care se pare a fi Român din Balcani, Panaioti « di 
Poppa». Aveau un secretar italian nou, pe Niccold Maria Cursi, 
şi poate sub influența lui își luau titluri cari încep să miroase 
a aventură: «principi Cantacuzeni Bassarabba, di Vallachia, 
conti del Sagro Romano Impero e della Ungaria 1). 

Se cerea și un ajutor dela Papa, care răspunse cu simple 
cuvinte de încurajare 2). În acest timp Păuna, sora Grecenilor, 
dar femeie nervoasă, odată închisă la mănăstire *), după cereri 
refuzate la Viena, mergea la Varșovia, la regele August al II-lea, 
şi de aici trecea la reşedinţa germană a acestui print saxon, Dresda. 
Părăsi acest oraş în August 1727 pentru a se duce şi ea la Ve- 
netia, în aceeași căutare desperatä a depositului dela Zecca *). 

Dar toate sträduintile de a-şi câştiga un rost nu izbutiră. 
Avem o diplomă imperială, dubioasă, din 26 Maiu 1724, prin 
care Împăratul, luând supt ocrotire pe Păuna si pe fiii ei, vorbeşte 
de pierderea moștenirii lor la Constantinopol, în Pelopones şi 
în «ducatul Basarabiei » 5). La 1726 ei se temeau «să nu fie 
târiti prin tribunale »6). Radu începe deci să alunece pe căile peri- 
culoase ale aventurii. La 23 Iulie din acel an fraţii se plâng lui 
Eugeniu de Savoia. Pensia lor se ridică abia la o mie de taleri. 
Si «totul e scump: casele, hrana, slugile, îmbrăcămintea si cele 
de trup, orice e de nevoie». Nu pot merge pe Jos, « nefiind 
obişnuiţi ». N'au o carätä cu chirie pentru a figura la solemni- 
täti 7). Impăratul cere un raport Consiliului de Războiu $). La 
1727 însă sporul de pensie li se retrage, şi atunci Radu recurge 
la marea sa invenţie de împärtitor de decoraţii. închipuite. 


1) Documentele Cantacuzinilor, pp. 19293» Nr. LXXXIIL 

2) Hurmuzaki, IX, p. 606, Nr. DCCXIX. 

3) V. Hurmuzaki, Fragmente, V, p. 3, nota 2: 4 de si mauvaise volonté..., de 
méchantes manières ». 

4) Documentele Cantacuzinilor, PP. 19394; Nr. LXXXIV. 

5) Ibid., p. 292, Nr. XXI. 

8) Ibid., pp. 292—93, Nr. XXIII. 

?) Ibid., pp. 297—98, Nr. XXVI. 

8) Ibid., p. 299, Nr. XXVII. 

In Maiu el cere oficial să se dea unui Grec din Trapezunt 
dintre oamenii săi «privilegiul paleologian », care se află la 
un negustor Dimitrie Parascovici 1). In același timp cei doi 
Cantacuzini izbutesc a face să li se acorde, într'un proces cu 
beizadeaua Gheorghe, pentru multe averi, a șasea parte: Runcul, 
Dobrita si Bältisoara 2). Cereau dela Curte să li se admită 
titlul de prinți 3). : 

Cu data de 1 Februarie 1735 apare, acum, o diplomă, 
evident falşificată, a Împăratului, prin care, recunoscându-se 
acestor prinți descendența din «Împărații romani din Orient 
si Occident», se dă lui Radu, intitulat «unchiu» al lui 
Carol al VI-lea, dreptul ereditar de Mare-Maestru al Ordi- 
nului Constantinian 4). Astfel de Ordine se întâlnesc si în 
veacul al XVI-lea, când «Ioan Gheorghe Heracliu Basilic, despot 
al Moreii-Peloponesului, conte (?) de Levant, print al Moldovei 
ş. a. 5)» sau « moştenitor a toată Grecia, rege al Peloponesului, 
al Moldovei și Munteniei », dar mai ales « coborîtor din neamul 
Împăraţilor Flavii Augusti, Romani şi apoi Constantinopo- 
litani », « restaura », din Viena, ca Mare Maestru, Ordinul ca- 
valerilor Sf. Gheorghe €). La 1730, un înșelător care-și dă 
titlul de « loan al IX-lea Antoniu I. Flaviu, Anghel, Comnen, 
Laskaris, Paleolog, din mila lui Dumnezeu duce al Epirului, 
Larisei, Mediei (sic), Tesaliei, Macedoniei, etc., print al Pe-. 
loponesului, Moldovei, Corintului, Tebei, Atenei, Epidaurului, 
Siciliei (sau Ciliciei: « Ciciliae »), duce al Valahiei », pe lângă 
situația «de conte liber de Cefalonia, Drivasto si Durazzo», 
«conte palatin > şi dominus de l’Ales, îşi amintește si el de 
« Împărații Flavii Augusti ai Romanilor si apoi ai Constanti- 
nopolitanilor », pe cari i-a moştenit, si, proclamându-se Mare 
Maestru şi al Ordinului Sf. Gheorghe și al celui constanti- 
nian și heraclean », împarte diplome remuneratoare, contra- 
semnate de «notarul Ioan Ignatiu Martin Henric Reincke»7). 


1) Ibid., p. 300, Nr. XXX. 

2) Ibid., pp. 300—301, Nr. XXXI. 

%) Ibid., pp. 194—05, Nr. LXXXV. 
4) Ibid., pp. 195—98, Nr. LXXXVI. 
5) Hurmuzaki, XI, p. 76, Nr. LXVI. 
5) Ibid., pp. 8o—8r, Nr. CXXV. 

?) Ibid., VI, pp. 297—98. 

Cunoscänd pe acest sarlatan, Radu, devenit Mare Maestru 
constantinian, va da, cu contrasemnätura boierului oltean Vlad 
Botulescu de “Mălăieşti sau Mălăiescu, cunoscut si de aiurea, 
diplome de «Anghel, Flaviu Comnen», Cantacuzin fireşte, în 
calitate de «duce al Valahiei, Moldovei și Basarabiei, despot 
al Peloponesului, prinț al Tesaliei, Macedoniei si al Sacrului 
Imperiu Roman, al ambelor Imperii, conte de Epidaur, Corint 
si conte apostolic al regatului Ungariei, marchiz în Ilfov, Ro- 
manati, "Teleorman, Suceava, dinast în Galaţi, Ialomiţa, Pra- 
hova si Dâmboviţa și domn al Olteniei (Alutae) şi Mehe- 
dinţilor, hospodar la Hotin şi Giurgiu, precum și al ocnelor 
Telegei, de o parte si de alta a Dunării, baron de Mohiläu, 
Zänoaga, Afumati, al celor doi Filipesti si al celorlalte teri- 
torii, feude, locuri si stăpâniri ale Serenisimei Case a Can- 
tacuzinilor în Ucraina şi Ardeal». La Ordinul său constanti- 
nian adauge « patronagiul Sfântului Gheorghe» şi « filiala 
sacrului Ordin militar al pelerinilor ». Un biet baron neamt e 
făcut comandor, cu comanda în Albania, la «Sfânta Maria 
din Olimp, zisă Platamona » ?). Testamentul Doamnei Păuna 
vorbește și de «crucea de aura Ordinului constantinian, îm- 
podobitä cu diamante si rubine » 2). 

Ordinul acesta e descris de Mihai Cantacuzino Măgureanul 
care crede că «familia neamului Cantacuzino are după cliro- 
nomie al său Ordin, adecă cavalerie, dovedită cu bulele 
Papilor si cu cartea Patriarhului de Ierusalim», citând si di- 
ploma lui Carol al VI-lea, dupä originalul la contesa O'Donnel, 
fiica lui Radu si a « Leahăi » Eugenia. 

«Acest Ordin este de câteva clasuri şi se numește cum în 
jos arată: 

« Sfintesc, îngeresc şi poleit împărătesc Ordin al sfântului 
marelui mucenic Gheorghe ». 

Se poartă, ca și acelelalte împărăteşti cavalerii, de curmeziș 
la umere, la gât si la piept, după clasuri, adecă: cel întâiu, 


1) Documentele Cantacuzinilor, pp: 185—91. Ca marturi: Ioan Gheorghe, fiul lui 
Radu, şi un cavaler de Cugniazzo. Diploma e datată din Viena, 1-iu Septemvrie 1743. 
E curioasă apropierea acestor termini de geografie fantastică de aceia pe cari-i 
întrebuința pe la 1560 pretendentul Nicolae Basarab. 

3) Xenopol, st. Românilor, ed. 1-iu, V, p. 765. 

de al doilea și de al treilea. Este carte tipărită, în care arată 
toate acele vechi obiceiuri ale acestei cavalerii. Ordinul este 
după obiceiu de canavät verde, steaua este iar de toate clasu- 
rile, cum și crucea ceia ce se spânzură de lentă; este sgriptor 
de aur și în mijloc Sf. Gheorghe 1). 

Același Mihai Cantacuzino destăinueşte că Rudolf, ajutat 
de un Giambattista Tedeschi de Rocca, crea şi «baroni ai 
Împărăției Dachiei » cu «veniturile Sfântului Apostol Pavel 
la Lepand ». În aceste acte el se întitula si: «al Tismanei, al 
Sfântului Nicodim și al Sfântului Pavel din Valahia, al Va- 
lahiei, al Moldovei si al Basarabiei ducă, s. a.» ?). 


II i 

Cu diplomele singure nu se putea hrăni însă cineva. De aceea 
pe la 9 August 1736, Radu cere să i se dea regimentul iliric. 

Un raport cu această dată expune cum el a fost cerut de 
un colonel von Heldorf, care nu s'a ţinut de angajamentele 
luate. Afacerea a fost deci încredințată Mitropolitului sârb 
Ioanovici. Peste gloata fără disciplină se așează comandant un 
anume Vuc, calificat de « Ober-Capitaine deren servischen 
Nazional-Offiziere ». Radu pretinde pentru dânsul această for- 
matie militară de aventură, cu titlul de «Obrist-Feld-Wach- 
meister ), dar, dacă nu se poate, să i se dea voie a pleca unde-l 
va îndrepta Dumnezeu. 

Cum fratele Constantin, însurat, nu ştim când şi cum, cu 
princesa Ana Seremeteva, era în Rusia, Consiliul de Războiu 
se temu ca Radu însuși să nu treacă acolo. El tinu samă si de 
influența ce ar putea să aibă numele cantacuzinesc «în toată 
Valahia », ceea ce, în caz de plecare din « Germania », ar putea 
să aibă urmări neplăcute (unbeliebsame Suite ). De altfel, Sârbii 
îl vor 5). 


1) Genealogia Cantacuzinilor, p. 327. Se dă si actul lui Carol al VI-lea în tra- 
ducere, 1bid., p. 327 şi urm. 

2) Ibid., p. 332. 

3) Ibid., pp. 301—303, Nr. XXXII, Prin d-l ministru Caius Brediceanu, d-l 
dr. Auner, crezând documentul necunoscut, mi-a trimes o nouă copie. 

Dedesupt, Împăratul scrie: «Placet wie eingerathen ». 
Deci aprobä diploma în acest cuprins. 

Radu Cantacuzino trebuia sä fie trimes în Italia, pentru 
care avem un ordin din 20 Septemvrie 1) si această adeverire, 
din Noemvrie, a lui Khevenhüller, care în acest moment avea 
ad interim comanda: 


Scribatur Obristens Patent für den wallachischen Prinzen Canta- 
cucenus. 

Carl, etc. 

Das Wür den (titl.) Cantacucenus auf sein gehorsambstes Bitten und 
in Ansehung der unss und unserem durchleuchtigsten Erzhauss von 
seiner fürstlichen Famiglia sowohl als ihme selbsten gelaisten und feh- 
rers anhoffenden Treu, eyffrig und erspriesslichen Diensten, in mili- 
taribus besizenden guten Erfahrnuss und andern rühmblichen Aigen- 
schafften zu unseren Kayserlichen Obristen zu Pferdt gnadigst ernennet 
und declariret haben, etc. 

Wien, den 20-ten Septembris 1736. 


Extract 


aus dem Hof-Kriegsraths Protocoll in publicis de anno 1736. 

Khevenhüller interimus commandirender General in Italien im Monat 
9-ber 1736, Nr. 579, accusiret die erhaltene Notification dass dem Für- 
sten Rudolph Cantacuzeno das illirische Husaren Regiment conferiret 
worden ist. 


Wien, den 31. Janer 738. 
Müller Registr. Adjunct ?). 


Pe steagurile sârbești cu loan Botezătorul si Sf. Nicolae, 
chemaţi în ajutor — operă de caracter popular, cu sfinții pur- 
tând turbane şi, jos, cu osândiții cari aşteaptă să li se taie 


1) Ultimele două cuvinte lipsiau în copia mea. In a d-lui Auner mai găsim: 

Kaysers aigenhăndige allergnădigste Resolution crafft welcher der wallachische 
Fiirst Cantacucenus zum Commendanten des Illyrischer Husarn Regiments be- 
stellet wirdet. 

Hinaufgegeben den 9. Aug. 736. 

Herabgekhomen und expedirt worden den 20. September. 

NB. Ist hernachmahls anbefohlen worden, obigen Fürsten Cantacuceno das 
gehorsambs Patent auf das illyrische Regiment auszufertigen ». 

2) Iorga, Documentele Cantacuzinilor, p. 304, Nr. XXXII. Ideea d-lui Gôbl 
Laszlé, în A magyar szotdrirodalom hatdsa. az oldhra (Budapesta, 1932, pp. 7—8), 
de a-l face transmitätor de manuscripte nu e acceptabilă. 

capul, sau cu vulturul sârbesc prins pe spinarea celui imperial 
(în jur inscripţia nec tenui ferar) sau cu leul înfruntând nu 
ştiu ce sacal (inscripţia: rugitu exsuscitat) se puse deci stema 
cantacuzinească nouă, aşa cum o iscodise Radu, si cu armele 
Moldovei. 

Regimentul «principelui Valahiei» a luat parte la războiul 
italian; nişte însemnări din Trieste îl pomenesc 1). 

Supt Maria Tereza, venită la Domnie în 1740, el ceru apoi 
să fie făcut general. Nu căpătă această nouă situație şi, acu- 
zându-l de rea administraţie, i se «reduse » regimentul. Fă- 
cându-se a trece în Rusia, cum se temea Consiliul de Războiu 
în momentul numirii, el se duse în Silesia, unde se oferi re- 
gelui Frederic. Refuzat de acesta, el se va folosi și mai târziu 
de protecția austriacă, deși fägäduise pretendentului Carol 
al VII-lea o întreagă oaste de «Greci, Valahi, Moldoveni, 
Slavoni, Dalmati, Albanesi si tot felul de neamuri » 2). 

Era de mult catolic, şi la 1746 se va plânge, la Erfurth, că 
nu i s'a dat putinţa de a se spovedi la prelatul de St. Benoît, 
dar nu știa nemteste *). 


O întrebare se pune: de ce a căutat Radu Cantacuzino să 
aibă comanda «regimentului iliric », în care erau însă si Ro- 
mâni ? 

Se ştie că fratele său, vechiu prieten al lui Iahia-Pasa de Bel- 
grad, a fost acuzat, în 1746, că a mers la Belgrad, unde a văzut 
pe Patriarh, pe un arhimandrit şi alții, pentrucă voia să se 
facă despot al Sârbilor, si pentru aceasta a fost arestat, con- 
damnat si închis într'o fortăreață, de unde a ieșit numai ca 
să moară, de bätrânetä si de oboseală, la 1781 €). 

EI a venit din Rusia în Ardeal, ca să-şi vadă si mama (dar 
ea murise), apoi la Viena, în 1744, când Radu nu mai avea 
de mult situația militară «iliricä ». Dar e permis să se creadă 


1) V. Revue Historique a mea, 1932, p. 232. 

2) Hurmuzaki X, p. IX. 

3) « Faut[e] de la langue allemande que, comme étranger, je ne la possède pas»; 
Hurmuzaki, VI, p. 581, Nr. CCCXXII. 

4) Ibid., p. 587 şi urm. Lämuriri preţioase în Genealogia Cantacuzinilor, 
PP. 334 şi urm. 

că visurile de stăpânire si în Balcani au plecat dela Radu 
insust. 

Acesta a chemat deci pe Constantin, dupä ce el însusi pu- 
sese jaloanele unei înțelegeri cu Sârbii în vederea aventurii 
care s'a mântuit așa de trist pentru fratele mai mic 1). Pre- 
zenta secretarului Ordinului său, Vlad Mălăiescu, care scrie 
si testamentul Păunei în 1746 2), lângă Constantin, înseamnă 
şi ea ceva. 

Cum acesta a fost învinuit că încerca să ridice pe Francezi 
contra Casei de Austria, si călătoria lui Radu la Paris, în 1749, 
câştigă un înţeles politic, pe lângă acela al sprijinului cerut pe 
lângă Poartă pentru venirea în Domnie 3). 

O influență rusească în aceste intrigi nu e nici ea exclusă. 


1) N'a fost el însuşi la Constantinopol, cum înţelesesem din Hammer, în Hur- 
muzaki, X, î. c. V. Hurmuzaki, Fragmente, V, pp. 186—7. 

2) Xenopol, Z. c. Bătrâna Doamnă păstră până la moarte slugile ei Români: 
Bucur, Ecaterina şi Stanca; ibid. Stătea la moşia ei, Recea, si moartea o prinse la 
Braşov; Genealogia Cantacuzinilor, p. 326. 

3) Iorga, Acte şi fragmente, |, p. 372. 

